Eny Karim

Eny Karim (laia di Batu Sangka, Sumatera Barat, Hindia Balando, 27 Oktober 1910) adolah surang pajuang, politisi sarato mantari Indonesia. Baliau pernah manjabat sabagai Mantari Patanian pado Kabinet Ali Sastroamidjojo II dari tanggal 24 Maret 1956 sampai 14 Maret 1957.Kabinet Ali Sastroamidjojo II  Sekretariat Kabinet RI. Diakses 12 Mei 2013.

Latar balakang
Eny Karim adolah surang putri Minangkabau nan mampunyoi alam pikiran revolusioner.Soewardi Idris, Pejuang Kemerdekaan Sumbar-Riau: Pengalaman Tak Terlupakan, Volume 2; 2001 Eny manyalasaian pandidikannyo di MOSVIA pado taun 1931. Sempat maambiak pandidikan tinggi B-1 Sajarah di Bukittinggi namun indak salasai.

Kahidupan
Eny mamulai kariernyo sabagai pagawai mudo kudian juru buku di Karajaan Mempawah, Kalimantan. Sasudah itu baliau pindah ka Sumatera Barat manjadi Pagawai Mudo Pamong Praja di Solok, Sawahlunto, Bukittinggi sarato Aia Bangih. Sasudah kamardekaan baliak ka Solok sabagai Wakil Bupati, sarato Sekretaris Residen Sumatera Barat di Bukittinggi. Salamo Agresi Militer Balando II, Eny maungsi ka Koto Tinggi lalu manjabat sabagai Dewan Patahanan Daerah. Taun 1946, Eny manjadi Residen nan dipabantuan kapado Gubernur Sumatera Tangah di Bukittinggi.Markas Legiun Veteran RI, Bunga Rampai Perjuangan dan Pengorbanan IV, Cetakan I, Jakarta, 1991

Taun 1957, Eny manjadi utusan pamarentah pusek untuak maradam Pamarentahan Revolusioner Republik Indonesia pimpinan Ahmad Husein.Gusti Asnan, Memikir Ulang Regionalisme: Sumatera Barat Tahun 1950-an, Yayasan Obor Indonesia, 2007 Sasudah salasai manjadi mantari, pado taun 1958 Eny manjadi Kapalo Direktorat Otonomi jo Desentralisasi Departemen Dalam Nagari. Pado taun 1962 manjadi Sekretaris Jendral Departemen Dalam Nagari jo Otonomi Daerah. Eny sempat manjadi Gubernur Sumatera Utara pado pariode 8 April 1963 sampai 15 Juli 1963.Mereka nan telah berjuang Waspada Online, 19 APRIL 2012. Diakses 12 Mei 2013. Pado taun 1967, Eny Karim pansiun dari tugasnyo.

Pandidikan
HIS (1924) 
MULO (1928) 
MOSVIA (1931)
B-1 Sajarah di Bukittinggi (indak ikuik ujian) (1956)

 Rujuak-an 

 Pautan lua 
Profil Eny Karim Scribd Inc. Diakses 12 Mei 2013.
Peran Minang di Kancah Nasional  Minang Forum. Diakses 12 Mei 2013.

Kategori:Pajuang Kamardekaan
Kategori:Mantari Indonesia‎
Kategori:Mantari Patanian Indonesia‎
Kategori:Tokoh Minangkabau
Kategori:Tokoh dari Tanah Data